През 2001 г., Върчак участва за пръв път на „Макфест“ в дует с Андрияна Яневска изпълнявайки песента „Ден по ден“, тя им донася второ място във феста. Музиката за песента е дело на изтъкнатия композитор Григор Копров, текстът на Върчак, а аранжиментът на Хари Котларовски. През 2004 г. повторно участва на „Макфест“ заедно с Роберт Билбилов. Двамата изпълняват песента „Тайните ангели“ по текст на Върчак и музика и аранжимент на Роберт Билбилов, тя им донася трето място. Следващата година тяхната песен е избрана за най-слушана между два фестивала. По-голяма популярност Върчак придобива с написването на тексата на песента „Нинанайна“ (музиката и аранжимента са на Дарко Димитров), с която Елена Ристеска представя Северна Македония на Евровизия 2006. През 2006 г. се Върчак се появява и в Черна гора на „Будва фест“, където в дует с Тамара Тодевска изпълняват песента „Лоша девойка“, дело на Върчак. Повторното появяване на двамата този път на „Макфест 2006“, с песента „Седмо небо“ (чиито автор отново е Върчак), е далеч по-успешно и те стават първи. Лятото на същата година Върчак издава четири години подготвяния си втори албум „Во твоето срце“, в който включва деветнадесет песни. Междувременно взима участия и като гост в албумите на редица певци от Северна Македония – Йован Йованов, Ламбе Алабакоски, Роберт Билбилов и други. На „Макфест 2007“ Върчак участва в дует с Адриан Гаджа и песента „Недопирлива“.